Michael Hill
mdhillca@gmail.com 2013
Felipe Borges
felipeborges@gnome.org 2018
Pranali Deshmukh
pranali21293@gmail.com 2020
Find rundt i programmet.
scootergrisen
2020
Alan Mortensen
alanmortensen.am@gmail.com 2022-23

# Boxes-brugerfladen

# Samlingsvisning

Når du starter Boxes for første gang, fortæller velkomsten dig, at du skal klikke på +-knappen for at oprette din første boks. I efterfølgende sessioner åbner Boxes med samlingsvisningen, som viser miniaturer af dine bokse i et gitter. Bokse, som bruges ofte, vises øverst i listen. Samlingsvisningen giver dig mulighed for at:

Klikke på + for at oprette en boks.

Klikke på en boks for at starte en virtuel maskine-session.

Søge efter en boks.

Højreklikke på en boks for at vælge Åbn i nyt vindue, Gennemtving nedlukning, Klon, Slet eller for at åbne visningen Indstillinger for boksen.

# Assistenten

Når der klikkes på + startes assistenten, som guider dig gennem processen til oprettelse af en boks.

# Visningen Indstillinger

Højreklik på en boks i samlingsvisningen og vælg Indstillinger, hvor nogle af detaljerne for en boks kan konfigureres. Visningen Indstillinger giver dig mulighed for at vise eller ændre indstillinger afhængig af, hvilke af følgende faneblade som er valgt:

## Ressourcer

Vis din boks navn og dens IP-adresse (hvis den er tilgængelig).

Indstil værdierne for din boks' CPU, hukommelse og lager.

Indstil indstillingen Tillad kørsel i baggrunden for din boks.

Aktivér 3D-acceleration for understøttede styresystemer.

Få adgang til logfilerne for din boks i indstillingen Fejlfindingslogge, som kan være nyttige ved fejlfinding af problemer.

Indstillingen Redigér konfiguration lader dig manuelt redigere din boks' libvirt-domænekonfiguration.

## Enheder og deling

Vælg de usb-enheder, som skal omdirigeres til din boks.

Angiv de delte mapper, der skal være tilgængelige for din boks.

Angiv en cd-rom/dvd-drev-fil eller -enhed, der skal gøres tilgængelig for din boks.

## Øjebliksbilleder

Med Øjebliksbilleder kan du oprette og håndtere boksens øjebliksbilleder.

Kører boksen, så klik menuknappen (indstillinger) i hovedlinjen og vælg Indstillinger.